Document ID: 32005D0288

KOMISJONI OTSUS,
18. märts 2005,
millega muudetakse otsust 97/80/EÜ, millega kehtestatakse nõukogu direktiivi 96/16/EÜ (piima ja piimatoodete statistiliste vaatluste kohta) rakendussätted
(teatavaks tehtud numbri K(2005) 754 all)
(EMPs kohaldatav tekst)
(2005/288/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. märtsi 1996. aasta direktiivi 96/16/EÜ piima ja piimatoodete statistiliste vaatluste kohta, (1) eriti selle artikli 5 lõiget 2 ja artikli 6 lõiget 1,
ning arvestades järgmist:
(1)
Direktiivi 96/16/EÜ artikli 5 lõikes 2 on sätestatud, et liikmesriigid edastavad komisjonile igal aastal metoodikat käsitleva teabe komisjoni koostatud standardküsimustiku vormis.
(2)
Euroopa Parlamendi ja nõukogu 26. mai 2003. aasta määruses (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS), (2) sätestatakse õiguslik raamistik ühenduse statistilistele andmetele, mis on territoriaalüksuste järgi liigitatud. Seega on asjakohane kasutada uut liigitust (NUTS) põllumajandusettevõtetes toodetava lehmapiima koguseid käsitlevate piirkondlike andmete edastamisel.
(3)
Arvestades piima valgusisalduse suurenevat majanduslikku tähtsust, kasvab ka vajadus peamiste piimatoodete valgusisalduse statistiliste andmete järele.
(4)
Seega tuleks muuta ja täiendada komisjoni 18. detsembri 1996. aasta otsust 97/80/EÜ, millega kehtestatakse nõukogu direktiivi 96/16/EÜ (piima ja piimatoodete statistiliste vaatluste kohta) rakendussätted. (3)
(5)
Käesoleva otsusega ettenähtud meetmed on kooskõlas alalise põllumajandusstatistika komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 97/80/EÜ muudetakse järgmiselt:
1)
II lisasse lisatakse käesoleva otsuse lisas toodud tabelid H ja I.
2)
III lisa asendatakse käesoleva otsuse II lisaga.
Artikkel 2
Käesolev otsus on adresseeritud liikmesriikidele.
Brüssel, 18. märts 2005

Labels: 17
19
6